jkorsvik/nowiki_second_scrape_merged huggingface dataset:
Okergul engmåler

Okergul engmåler (Idaea serpentata) (også kalt brun engmåler) er en sommerfugl i gruppen av de egentlige målere  (Geometridae). Den er finnes bare på Østlandet i Norge.


== Utseende ==
En liten (vingespenn 18 – 20 mm), slank, brunlig måler. Vingene er okergule til lysbrune med fire rødbrune tverrbånd, i alle fall tre av disse er tydelige. Hannen har fjærformede antenner. Larven er grå eller gråbrun, på ryggsiden med mørke lengdestriper på sidene og en hvit stripe i midten.


== Levevis ==
Larvene kan leve på mange ulike urter, blant andre løvetann, maurer og syrer. De voksne målerne flyr om natten i juni – august og kommer gjerne til lys. De skremmes også lett opp om dagen.


== Utbredelse ==
Arten forekommer i Europa, men mangler i Storbritannia (bortsett fra noen få funn av innfløyne individer). I Norge finnes den på Østlandet vestover til Aust-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) okergul engmåler i Encyclopedia of Life 
(en) okergul engmåler i Global Biodiversity Information Facility 
(no) okergul engmåler hos Artsdatabanken 
(sv) okergul engmåler hos Dyntaxa 
(en) okergul engmåler hos Fauna Europaea 
(en) okergul engmåler hos NCBI 
(en) Kategori:Idaea serpentata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Idaea serpentata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Engmålere

Engmålere (Idaea spp.) er en slekt av sommerfugler som tilhører familien egentlige målere (Geometridae). Slekten er meget artsrik, med rundt 670 beskrevne arter. I Europa er det registrert 123 arter, det gjør den til den artsrikeste målerslekten nest etter dvergmålere (Eupithecia spp.). Tolv arter er funnet i Norge. Engmålerne er ganske små, lysfargede målere, gulaktige, rødlige eller lyst brunlige.


== Systematisk inndeling/ norske arter ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Sterrhinae (Acidaliinae eller Scopulinae). – 332 europeiske arter, inklusiv underarter (varianter), 26 er funnet i Norge.
Slekten engmålere, Idaea Treitschke, 1825 – små, lysgrå eller hvitaktige. Tolv arter i Norge.
brun engmåler, Idaea serpentata (Hufnagel, 1767)
purpurengmåler, Idaea muricata (Hufnagel, 1767)
punktengmåler, Idaea sylvestraria (Hübner, 1799)
randengmåler, Idaea biselata (Hufnagel, 1767)
strandengmåler, Idaea humiliata (Hufnagel, 1767)
grå engmåler, Idaea seriata (Schrank, 1802)
flekkengmåler, Idaea dimidiata (Hufnagel, 1767)
blek engmåler, Idaea pallidata (Denis & Schiffermüller, 1775)
flikengmåler, Idaea emarginata (Linnaeus, 1758)
vinkelengmåler, Idaea aversata (Linnaeus, 1758)
bueengmåler, Idaea straminata (Borkhausen, 1794)
krattengmåler, Idaea deversaria (Herrich-Schäffer, 1847)


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Engmålere i Encyclopedia of Life 
(en) Engmålere i Global Biodiversity Information Facility 
(no) Engmålere hos Artsdatabanken 
(sv) Engmålere hos Dyntaxa 
(en) Engmålere hos Fauna Europaea 
(en) Engmålere hos Fossilworks 
(en) Engmålere hos ITIS 
(en) Engmålere hos NCBI 
(en) Kategori:Idaea – bilder, video eller lyd på Wikimedia Commons 
Idaea – detaljert informasjon på Wikispecies 
Fauna Europaea, utbredelsesdatabase over europeiske dyr. [2]
Lise Eger

Lise Eger (født 16. august 1945) er en norsk koreograf, kjent for over førti verk i inn- og utland.


== Bakgrunn ==
Hun er opprinnelig fra Fredrikstad. Som ung gikk hun i lære hos Randi Frønsdal. Hun hadde en tid ved Statens kunst- og håndverksskole før hun reiste ut med  opphold i New York der hun tok utdanning innen blant annet danseterapi (1966)  og London. Tilbake i Oslo startet hun Collage Dansekompani (1974) med blant annet Lise Nordal og Ida Collin.  Hun gjestekoreograferte ved
L'Opéra de Nice i Monaco (Aïda) i samarbeid med Giancarlo del Monaco. Til Vinter-OL 1994 hadde hun antatte oppdrag som senere turnerte Japan. Hun har ellers bidratt ved de fleste teatrene i Norge, Den norske Opera, Fjernsynsteatret, Dalateatern i Falun og Stadsteatern i Göteborg, utespel (Karl XIII) i Eld i Sverige, musikkspel ved Telemark Teater og Nordahl Grieg-teateret.
På Black Box Teater koreograferte hun fast i flere år. Hun var kunstnerisk leder for Imago Danseteater frem til 1998. Hun har gjestet Gymnasieskolan i Strömstad ved flere anledninger. For Grusomhetens Teater i Hausmannsgt. 34, koreograferte hun siden Peer Gynt (2002) og Antonin Artauds Blodsprut (2005).


== Premier ==
Dansekritikerprisen 1989 for Men jorden drømmer jo
Oslo bys kulturstipend 1999


== Verker ==
Tiden brenner,
Et galt hus,
Vårofferet,
Drømmer,
Tunnelen,
Nøytronbomben (for Fjernsynsteatret)
Øyne (1996)
Harry Martinson's Aniara (avskjedsforestilling, 2001)


== Referanser ==


== Kilder ==
Videointervju med Lise Eger Arkivert 13. august 2016 hos Wayback Machine., fra Danseinformasjon


== Eksterne lenker ==
(no) Lise Eger hos Nationaltheatret 
(no) Lise Eger hos Sceneweb 
(no) Nettsted for Lise Eger
Punktengmåler

Punktengmåler (Idaea sylvestraria) er en sommerfugl i gruppen av de egentlige målere  (Geometridae). Den er funnet spredt nord til Sogn og Fjordane i Norge.


== Utseende ==
En liten (vingespenn 16 – 23 mm), slank, lysgrå måler. Vingene har små, svarte flekker langs ytterkantene og hver vinge har en lite, rund, svart flekk litt foran midten. Den har dessuten ca. tre tverrstriper som er litt mørkere enn resten av vingen. Larven er naken, lang og tynn, gråbrun med en hvit sidestripe.


== Levevis ==
Arten er mest å finne på tørre heier. Larvene lever på løvetann, tungras og andre lave urter. De voksne målerne flyr om natten i juli – august og kommer ofte til lys.


== Utbredelse ==
Arten er utbredt i Europa, bortsett fra den østligste delen. I Norge er den funnet på sør-Østlandet, Sørlandet og i den indre delen av Sogn og Fjordane.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) punktengmåler i Encyclopedia of Life 
(en) punktengmåler i Global Biodiversity Information Facility 
(no) punktengmåler hos Artsdatabanken 
(sv) punktengmåler hos Dyntaxa 
(en) punktengmåler hos Fauna Europaea 
(en) punktengmåler hos NCBI 
(en) Kategori:Idaea sylvestraria – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Idaea sylvestraria
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Liste over ordførere i Sandar

Liste over ordførere i Sandar viser navn, parti og funksjonsperiode for ordførere i Sandar kommune (Sandeherred) i Vestfold fra innføringen av formannskapslovene i 1838 til sammenslåingen med Sandefjord i 1968.


== Se også ==
Liste over ordførere i Sandefjord


== Referanser ==
Sveriges migrasjonsminister

Sveriges migrasjonsminister (svensk: migrationsminister) er en svensk statsråd som blant annet har ansvar for innvandrings- og integrasjonsspørsmål. Migrasjonsspørsmål lå før 1996 under innvandringsministeren. Pierre Schori var den første som hadde denne posten, som siden har vært besatt av blant andre Jan O. Karlsson og Barbro Holmberg. Personen som innehar denne posten, fungerer som stedfortredende utenriksminister i dennes fravær.
Mens Jan O. Karlsson og Barbro Holmberg sorterte under utenriksdepartementet, sorterte Tobias Billström, som tiltrådte i 2006, under justisdepartementet. Migrasjonsminister siden 2014, Morgan Johansson, sorterer også under justisdepartementet.


== Se også ==
Migrationsverket


== Eksterne lenker ==
Artikkelen har ingen egenskaper for offisielle lenker i Wikidata
Ella Maillart

Ella Maillart (født 20. februar 1903 i Genève, død 27. mars 1997 i Chandolin) var en sveitsisk sportsutøver og forfatter av reiselitteratur.
I OL 1924 i Paris deltok hun for Sveits i seiling. Som alpinist var hun medlem av det sveitsiske landslaget, og vant blant annet det åpne tyske mesterskapet i utfor i 1932.
I årene fra 1930 til 1932 var hun på reiser til Moskva og i Kaukasus. Om dette skrev hun avisartikler og sin første bok. Dette var starten på hennes karriere som reisejournalist. I 1934 reiste hun på oppdrag av en avis til Kina. Sammen med Times-reporteren Peter dro hun gjennom det nordlige Kina med Kashmir som mål. Etter sin første reise til India i 1937 fulgte det i 1939 en reise til Afghanistan, sammen med venninnen Annemarie Schwarzenbach. Ved utbruddet av andre verdenskrig endte reisen tidligere enn planlagt i Kabul. Krigsårene tilbrakte Ella Maillart i India.
Etter returen til Europa i 1946 slo hun seg igjen ned i Genève og Chandolin. Hun fortsatte med skrivearbeidet og arbeidet som reiseleder på turer til Tibet og andre asiatiske land. I 1989 donerte hun sitt fotoarkiv med 16 000 bilder til Musée de l’Elysée i Lausanne.


== Verk (utvalg) ==
Turkestan Solo. Eine abenteuerliche Reise ins Ungewisse.
Geliebte Seidenpfote. Mit einer Katze allein durch Indien.
Der bittere Weg
Vagabundin des Meeres
Verbotene Reise. Eine Frau reist durch Zentralasien.
Flüchtige Idylle. Zwei Frauen unterwegs nach Afghanistan.
Ti- Puss. Mit einer Katze in Indien.


== Referanser ==


== Eksterne lenker ==
(en) Ella Maillart – Olympedia 
(en) Ella Maillart – Sports-Reference (OL-resultater – arkivert) 
(en) Ella Maillart – FIS (alpint) 
www.ellamaillart.ch
Hady Pfeiffer

Hady Pfeiffer (født Lantschner 22. september 1906 i Innsbruck, død 10. desember 2002) er en tidligere østerriksk-tysk alpinist.
Hun startet for Østerrike inntil 1935, men tok tysk statsborgerskap i 1936 og konkurrerte for Tyskland under OL 1936 i Garmisch-Partenkirchen, der hun kom på femteplass i kombinasjonen.
Hady var medlem av en av Østerrikes mest fremgangsrike skifamilier. Sammen med sine søsken Inge, Otto, Gustav og Geri var hun med på å dominere internasjonale mesterskap i en årrekke.


== VM-medaljer ==
Cortina d'Ampezzo 1932: Bronse i utfor og kombinasjonen
Mürren 1935: Sølv i utfor


== Referanser ==


== Eksterne lenker ==
(en) Hady Pfeiffer – Olympics.com 
(en) Hady Pfeiffer – Olympic.org 
(en) Hady Pfeiffer – Olympedia 
(en) Hady Pfeiffer – Sports-Reference (OL-resultater – arkivert) 
(en) Hady Pfeiffer – FIS (alpint)
Barbro Holmberg

Barbro Margareta Holmberg (født Holmström 7. april 1952 i Stensele i Västerbottens län) er en svensk sosialdemokratisk politiker og embetskvinne; hun har vært statssekretær ved det svenske Utenriksdepartementet i 2002, generaldirektør for det svenske Migrationsverket juni–oktober 2003 og deretter statsråd i Utenriksdepartementet (migrationsminister) (2003–2006).Holmberg tiltrådte den 21. januar 2008 som landshövding i Gävleborgs län. Hun gikk av 16. juni 2015.Holmberg har også gitt ut bøker på det sosiale området, samt arbeidet som redaktør i det svenske tidsskriftet Socialpolitik och Psykologtidningen.
Holmberg er mor til Elin Nordegren, og dermed svigermor til golfspilleren Tiger Woods.


== Referanser ==


== Eksterne lenker ==
(en) Barbro Holmberg – kategori av bilder, video eller lyd på Commons 
(sv) Barbro Holmberg på Twitter 
(sv) Barbro Holmberg hos Sveriges riksdag
Matthias Mayer

Matthias Mayer (født 9. juni 1990) er en østerriksk tidligere alpinist. Han er tre ganger olympisk mester.


== Karriere ==

Matthias Mayer vant sitt første FIS-renn i desember 2005.
Under junior-VM 2008 i spanske Formigal tok han sølvmedaljen i super-G. I tillegg ble han nummer 7 i storslalåm og nr. 13 i utfor.
Mayer fikk sin første pallplassering i verdenscupen 25. januar 2013 da han ble nummer to i super-G i Hahnenkammrennene i Kitzbühel.
I Sotsji 2014 vant han OL i utfor, 23 år gammel, som den yngste gjennom tidene. Da hadde han ennå ikke vunnet et eneste verdenscuprenn. Sin første seier i verdenscupen tok han i utfor under verdenscupfinalen i Lenzerheide 12. mars 2014.
Han er sønn av den tidligere alpinisten og OL-medaljøren Helmut Mayer.
Han tok gull i super-G under vinter-OL 2018.Han tok bronse i utfor og gull i super-G under vinter-OL 2022 i Beijing.


=== Junior-VM ===


== Pallplasseringer i verdenscupen ==
Oppdatert etter sesongen 2019/20


== Sammenlagtplasseringer i verdenscupen ==


== Referanser ==


== Eksterne lenker ==
(de) Offisielt nettsted 
(en) Matthias Mayer – kategori av bilder, video eller lyd på Commons 
(de) Matthias Mayer – Munzinger Sportsarchiv 
(en) Matthias Mayer – Olympics.com 
(en) Matthias Mayer – Olympic.org 
(en) Matthias Mayer – Olympedia 
(en) Matthias Mayer – Sports-Reference (OL-resultater – arkivert) 
(en) Matthias Mayer – FIS (alpint) 
(en) Matthias Mayer – ski-db.com
Virtuell 8086 modus

Virtuell 8086 modus, også kalt VM86 og virtuell reell modus, er en adressemodus for 32-bit mikroprosessorer i X86-arkitekturen som debuterte med Intel 80386 den 17. oktober 1985. VM86 gjør det mulig for programmer som er laget for reell modus under MS-DOS og beslektede operativsystemer, å kjøre direkte i beskyttet modus.
Virtuell 8086 modus benytter en segmentert minnemodell identisk med reell modus, og 21-bit adressering som gjør det mulig å implementere virtuell hukommelse gjennom paging. 
Virtuell 8086 modus finnes ikke i X86-64 lang modus, og er derfor ikke til stede i 64-bit x86-prosessorer som kjører i 64-bit beskyttet modus. VM86 er likevel fortsatt til stede når X86-64-prosessorer kjører i 32-bit beskyttet modus. 64-bit utgaver av Microsoft Windows (Windows Server 2003, Windows Vista og Windows Server 2008) har derfor ingen DOS boks og kan heller ikke kjøre 16-bit Windows programmer.


== Bruk av Virtuell 8086 modus ==
I Windows/386 2.1, Windows 3.0, Windows 3.1x, Windows 95, Windows 98, Windows ME og Windows NT 3.1 ble virtuell 8086 modus benyttet til å kjøre programmer for MS-DOS og beslektede systemer i virtuelle DOS maskiner. Det samme var tilfelle for  OS/2 2.x. I SCO UNIX ble VM86 benyttet i programmet Merge, og i GNU/Linux er den tatt i bruk av abstraksjonslaget DOSEMU.
Såkalte «DOS-programmer» for DOS-utvidere, som kjører i 286 og 386 beskyttet modus, blir ikke utført i Virtuell 8086-modus. Slike programmer kjører i ordinær brukermodus.


== Adressering ==
Utfordringen med å kjøre 8086 kode for reell modus i beskyttet modus, er at  adresseringen av RAM er helt forskjellig i beskyttet modus og reell modus. I Virtuell 8086 modus er den segmenterte minnemodellen bevart av kompatibilitetshensyn. Samtidig er imidlertid  mekanismen for paging aktiv i den flate minnemodellen til det underliggende operativsystemet. Beskyttelse av minnet og isolering av adressemodus er derfor nødvendig.


== Avbrudd ==
Ved avbrudd i maskinvaren, programvaren og gjennom instruksjonen iret, blir VM86 modus slått av og prosessoren vender tilbake til full beskyttet modus for å håndtere avbruddet. Før håndteringen av avbruddet blir DS, ES, FS, og GS registrene lagt på stakken og nullstilte.


== Utvidet Virtuel 8086 modus i GNU/Linux ==
Støtte for Utvidet Virtuel 8086 modus i GNU/Linux, oppnås at «vme»-flagget i seksjonen «flags:» settes i filen /proc/cpuinfo. Dette kan også skje ved at andre bit i assembler-instruksjonen CPUID gir EDX-registeret verdien 0x2.
Helmut Mayer

Helmut Mayer (født 4. mars 1966) er en tidligere østerriksk alpinist.
Han vant europacupen i alpint sammenlagt sesongen 1986/87. I desember 1987 vant han verdenscuprennet i storslalåm i Kranjska Gora. Dette ble karrierens eneste seier i verdenscupen, men han hadde ytterligere fire pallplasseringer (to i super-G og to i storslalåm)
Under OL 1988 in Calgary tok han sølv i super-G, og året etter, under VM 1989 i Vail tok han en ny sølvmedalje, denne gang i storslalåm.
Mayer ble østerriksk mester i super-G i 1989, og har tre nasjonale titler i storslalåm (1986, 1991 og 1993).
Helmut Mayers sønn Matthias tok OL-gull i utfor i 2014.


== Referanser ==


== Eksterne lenker ==
(en) Helmut Mayer – kategori av bilder, video eller lyd på Commons 
(de) Helmut Mayer – Munzinger Sportsarchiv 
(en) Helmut Mayer – Olympics.com 
(en) Helmut Mayer – Olympic.org 
(en) Helmut Mayer – Olympedia 
(en) Helmut Mayer – Sports-Reference (OL-resultater – arkivert) 
(en) Helmut Mayer – FIS (alpint) 
(en) Helmut Mayer – ski-db.com
Strandengmåler

Strandengmåler (Idaea humiliata) er en sommerfugl i gruppen av de egentlige målere  (Geometridae). Den er funnet noen få steder langs kysten av Sørlandet og Østlandet i Norge.


== Utseende ==
En liten (vingespenn 14–17 mm), slank, gulaktig måler. Den kjennes lett på forvingens rødlige fremkant. Vingene er blekt brungule, hver vinge med en liten, svart flekk litt foran midten og tre til fem, mer eller mindre tydelige, brunlige tverrstriper. Forvingens fremkant er rosa eller rødbrun. Larven er lyst gråaktig brun, huden virker vortete.


== Levevis ==
Arten lever på tørre, gressdominerte strandenger. Larvens næringsplante er ukjent, men i fangenskap kan de leve på tungras, løvetann og syrer. De voksne målerne flyr i juli.


== Utbredelse ==
Arten er utbredt over det meste av Europa, unntatt lengst i nord og vest. Den er trolig utdødd i Storbritannia. I Norge er den bare funnet noen få steder langs kysten av Øst- og Sørlandet vest til Arendal.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) strandengmåler i Encyclopedia of Life 
(en) strandengmåler i Global Biodiversity Information Facility 
(no) strandengmåler hos Artsdatabanken 
(sv) strandengmåler hos Dyntaxa 
(en) strandengmåler hos Fauna Europaea 
(en) strandengmåler hos NCBI 
(en) Kategori:Idaea humiliata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Idaea humiliata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Kingsport

Kingsport er en by i nordøstre Tennessee på Holston elva. Det meste av byen ligger vest i Sullivan County, men de vestligste delene av byen stikker inn i Hawkins County. Folketellingen i 2000 viste at byen har et folketall på 44 905. Sammen med byene Bristol i Tennessee og Bristol i Virginia, er Kingsport befolkningssentrum for byregionen (Metropolitan Statistical Area) Kingsport-Bristol-Bristol. En tredje by, Johnson City er nå en egen byregion; sammen med Kingsport og Bristol utgjør disse byene det som kalles "Tri-City" regionen.


== Historie ==
Ifra gammelt av var øyen Long Island i Holston elva hellig for cherokee-indianerne Byen ble grunnlagt i 1761, og fikk bystatus i 1822. I 1802 bygget William King båtkaier på Holston elven for saltvirksomheten, og disse fikk navnet «King's Port». Dagens navn er en forenkling av dette.
Under den amerikanske borgerkrigen ble Kingsport åsted for et slag 13. desember 1864 da 300 sørstatssoldater ledet av oberst Morgan ble slått av en arme på 5500 unionssoldater ledet av general Stoneman. Etter borgerkrigen mistet Kingsport bystatus, men den ble gjenopprettet i 1917.
Under depresjonen på 1930-tallet vokste kjemikalieprodusenten Eastman opp som den største arbeidsgiveren i byen, og bidro til at Kingsport vokste. Eastman er stadig den største arbeidsgiveren i byen.


== Referanser ==
Achdé

Achdé er pseudonym for Hervé Darmenton, en fransk serieskaper (født 30. juli 1961 i Lyon). Hans pseudonym uttales «asj-DE», og er utledet av den franske uttalen av hans initialer «H.D.». Achdé tok over som tegner av serien Lucky Luke etter serieskaperen Morris' bortgang i 2001.


== Referanser ==
Khíos (prefektur)

Khíos (gresk Χίος Khíos) var et prefektur i Hellas i periferien De nordegeiske øyer. Hovedstaden i prefekturet er Khíos by. Prefekturet består av øyene Khíos, Oinousses, Psará, og den ubebodde Antipsara, alle i det egeeiske hav. 


== Kommuner ==


== Kilder ==
Prefectures of Greece www.geogreece.gr
TIMSS

TIMSS (Trends in International Mathematics and Science Study) er en internasjonal vurdering av kunnskapene i matematikk og naturfag til elever på 4. og 8. klassetrinn. TIMSS ble utviklet av International Association for the Evaluation of Educational Achievement (IEA) for at medlemslandene skulle kunne sammenlikne elevenens kunnskapsnivåer på tvers av landegrenser. Den første TIMSS-undersøkelsen ble gjennomført i 1995, og deretter med fire års mellomrom. I 1995 deltok 41 land i studien, i 2007 hadde antallet økt til ca. 60.
TIMSS består av en vurdering av elevenes kunnskaper i matematikk og kunnskap, i tillegg til spørreskjemaer for elever, lærere og skolene. Testen omfatter emner elevene skal ha hatt på nivåene opptil 4. og 8. årstrinn. For å kunne vurdere elevenes kunnskaper har oppgavene en rekke ulike vanskelighetsgrader. Elevenes spørreskjemaer er utformet for å samle inn informasjon om studentenes bakgrunn og holdninger til skolegang og læring, informasjon om deres erfaringer fra klasserommet m.m. Lærerne og skolene blir blant annet spurt om tilretteleggingen av undervisningen, omfanget av undervisningen i matematikk og naturfag, skolepolitikk, lærernes bakgrunn og forberedelser.
I Norge er det Institutt for lærerutdanning og skoleutvikling ved Universitetet i Oslo som står for gjennomføringen av TIMSS-undersøkelsene.


== Landene som deltar i 2007 ==


== Eksterne lenker ==
International TIMSS
Rapport fra TIMSS 2007 Arkivert 27. juni 2010 hos Wayback Machine.
Utdanningsdirektoratet PISA, TIMSS og nasjonale prøver – hva er forskjellen? 01.11.2016
Norsk framgang i TIMSS – artikkel i fagtidsskriftet Utdanning 9. desember 2008
Ravensburger

Ravensburger er en puslespillprodusent fra Tyskland. Hovedkontoret ligger i Ravensburg i Baden-Württemberg. Selskapet ble startet som et bokforlag, Verlag-Otto-Maier, men allerede året etter starten i 1883, begynte forlaget å gi ut brettspill. Det var først i 1964 man begynte å gi ut puslespill.


== Referanser ==


== Eksterne lenker ==
(de) Offisielt nettsted 
(en) Ravensburger – kategori av bilder, video eller lyd på Commons